1.12 करोड़ से सिकनी में बनेगी सड़क
आरईओ विभाग से होगा सिकनी झारखंड ग्राउंड से झगरु चौधरी के घर तक पथ निर्माण
भास्करन्यूज| दुलमी
राज्यसंपोषित योजना के तहत सिकनी झारखंड ग्राउंड से झगरु चौधरी के घर तक पथ का निर्माण कार्य होगा। 3.2 किमी पथ निर्माण कार्य 1.12 करोड़ की लागत से किया जाएगा। इसका विधिवत शिलान्यास शुक्रवार को मुख्य अतिथि राज्य के पेयजल एवं स्वच्छता मंत्री सह स्थानीय विधायक चंद्रप्रकाश चौधरी विशिष्ट अतिथि जिला परिषद अध्यक्ष ब्रह्मदेव महतो ने किया।
मौके पर मंत्री ने कहा कि गांव के विकास के लिए सडक़ का निर्माण जरुरी है। इससे गांव शहरों और नजदीकी बाजारों से जुड़ सकेंगे। जहां विकास के लिए महत्वपूर्ण आयात निर्यात की बेहतर सुविधा मिल पाएगी। इससे क्षेत्र का विकास स्वत: हो जाएगा। इसके लिए मंत्री ने सभी ग्रामीणों को सहयोग करने की अपील की। वहीं उन्होंने बताया कि जल्द जहां दुलमी प्रखंड क्षेत्र के लोगों को बेहतर बिजली व्यवस्था मिलेगी। वहीं 2019 तक रामगढ़ विधानसभा क्षेत्र के हर घर तक पाइप-लाइन के माध्यम से शुद्ध पेयजल पहुंचाया जाएगा। ताकि क्षेत्र का संपूर्ण विकास हो सके। इससे पूर्व शिलान्यास को लेकर सादे समारोह का आयोजन किया गया। मंत्री जिप अध्यक्ष का स्वागत ग्रामीणों ने ढ़ोल नगाड़े और माल्यार्पण कर किया। मौके पर कार्य के संवेदक पंकज प्रसाद तिवारी, उपेंद्र कुमार, मुखिया मणिकलाल महतो, राजकिशोर महतो, लालबिहारी महतो, ब्रजनंदन महतो, किलस महतो, हरिकिशुन महतो, अर्जुन महतो, योगेंद्र महतो, टुलू महतो, नेमधारी महतो मौजूद थे।
शिलान्यास करते मंत्री चंद्रप्रकाश जिप अध्यक्ष ब्रह्मदेव सहित अन्य।
कार्यक्रम
hin_Deva bho_Deva bho_Deva hin_Deva hin_Deva hin_Deva hin_Deva